CELEX: 31985R1238
Language: el
Date: 1985-05-13 00:00:00
Title: Κανονισμός (ΕΟΚ) αριθ. 1238/85 του Συμβουλίου της 13ης Μαΐου 1985 για την τροποποίηση του οριστικού δασμού αντιντάμπινγκ επί των εισαγωγών ορισμένων ενσφαίρων τριβέων (ρουλεμάν) καταγωγής Ιαπωνίας και εξαγομένων από τη Nippon Seiko KK και άλλες επιχειρήσεις

Avis juridique important

|

31985R1238

Κανονισμός (ΕΟΚ) αριθ. 1238/85 του Συμβουλίου της 13ης Μαΐου 1985 για την τροποποίηση του οριστικού δασμού αντιντάμπινγκ επί των εισαγωγών ορισμένων ενσφαίρων τριβέων (ρουλεμάν) καταγωγής Ιαπωνίας και εξαγομένων από τη Nippon Seiko KK και άλλες επιχειρήσεις  

Επίσημη Εφημερίδα αριθ. L 129 της 15/05/1985 σ. 0001 - 0001 Ισπανική ειδική έκδοση: Κεφάλαιο 11 τόμος 28 σ. 0213  Πορτογαλική ειδική έκδοση : Κεφάλαιο 11 τόμος 28 σ. 0216 

***** ΚΑΝΟΝΙΣΜΟΣ (ΕΟΚ) αριθ. 1238/85 ΤΟΥ ΣΥΜΒΟΥΛΙΟΥ  της 13ης Μαΐου 1985  για την τροποποίηση του οριστικού δασμού αντιντάμπινγκ επί των εισαγωγών ορισμένων ενσφαίρων τριβέων (ρουλεμάν) καταγωγής Ιαπωνίας και εξαγομένων από τη Nippon Seiko KK και άλλες επιχειρήσεις  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 12,  την πρόταση της Επιτροπής,  Εκτιμώντας:  ότι το Συμβούλιο, με τον κανονισμό (ΕΟΚ) αριθ. 2089/84 (2), επέβαλε οριστικό δασμό αντιντάμπινγκ στις εισαγωγές ενσφαίρων τριβέων (ρουλεμάν) του τύπου «single-row deep-groove radial», η μεγαλύτερη εξωτερική διάμετρος των οποίων δεν υπερβαίνει τα 30 mm, καταγωγής Ιαπωνίας και Σιγκαπούρης·  ότι το ποσοστό του οριστικού δασμού αντιντάμπινγκ που επιβλήθηκε στους προαναφερόμενους ένσφαιρους τριβείς που εξάγονται από τη Nippon Seiko KK και άλλους εξαγωγείς ή πιθανούς εξαγωγείς που δεν κατονομάζονται στον ανωτέρω κανονισμό, ήταν 14,71 % της καθαρής τιμής «ελεύθερο στα σύνορα της Κοινότητας» πριν από την επιβολή του δασμού·  ότι βρέθηκε λαθος στον υπολογισμό του δασμού αυτού και έτσι καθίσταται απαραίτητη η τροποποίηση του ποσοστού του δασμού· ότι το διορθωμένο ποσοστό του οριστικού δασμού αντιντάμπινγκ που επιβάλλεται επί των εισαγωγών των εν λόγω ενσφαίρων τριβέων (ρουλεμάν), που εξάγονται από τη Nippon Seiko KK και από τους άλλους εξαγωγείς, είναι το 14,45 % της καθαρής τιμής «ελεύθερο στα σύνορα της Κοινότητας» πριν από την επιβολή του δασμού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 παράγραφος 2 του κανονισμού (ΕΟΚ) αριθ. 2089/84, οι λέξεις:  «- Nippon Seiko KK: 14,71 %,  - Άλλοι: 14,71 %,»  αντικαθίσταται από τις λέξεις:  «- Nippon Seiko KK: 14,45 %,  - Άλλοι: 14,45 %.».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 22 Ιουλίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Μαΐου 1985.  Για το Συμβούλιο  Ο Πρόεδρος  F. M. PANDOLFI  (1) ΕΕ αριθ. L 201 της 30. 7. 1984, σ. 1.  (2) ΕΕ αριθ. L 193 της 21. 7. 1984, σ. 1.